
Comisia pentru buget,

finanţe şi bănci

Bucureşti,       18.09.2003 

Nr.381

AVIZ

asupra proiectului de Lege privind aprobarea Ordonanţei de urgenţă a Guvernului nr. 165/2002 pentru modificarea art. 138 şi art. 139 din Ordonanţa de urgenţă a Guvernului nr. 28/2002 privind valorile mobiliare, serviciile de investiţii financiare şi pieţele reglementate
Cu adresa nr. 429 din 30.06.2003, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind aprobarea Ordonanţei de urgenţă a Guvernului nr. 165/2002 pentru modificarea art. 138 şi art. 139 din Ordonanţa de urgenţă a Guvernului nr. 28/2002 privind valorile mobiliare, serviciile de investiţii financiare şi pieţele reglementate.

In urma examinării, în şedinţa din data de 16.09.2003, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma prezentată de Guvern cu menţiunea ca la art. 138 alin. (2) litera “b” să fie eliminată virgula după sintagma “net contabil”, iar denumirea “IAS” să fie între paranteze, astfel (IAS).

